Aalborg Stiftstidende, 1840-06-29
Aalborg, den 29de Junii. Gaarsdagens Høitid. Deres Majestæters Kronning og Dronningens Fødselsdag, forkyndtes om Morgenen Kl. 4 ved Pauker og Trompeter og Reveillen, ledsaget af Janitscharmusik. Om Middagen var stor Militair= og Borgerparade, hvorved Hr. Oberst. Ridder v. Gruner udbragte et Længe level for Hs. P. Kongen og Hs. M. Dronningen, som istemtes af den talrigt forsamlede Mængde. Paa Gjæstgivergaarden var atrangeret et Diner, hvori omtrent 80 Personer af Embeds- og Borgerclassen med deres Damer deeltage. Efter at en i Dagens Anledning forfattet Sang var afsjungen, udbragte Hr. Cancellieraad, Byfoged Wølfferdt Deres Majestæters Skaal. Om Aftenen var et meget talrigt Selskab, forsamlet i Klubben Enighedens smukke Sommerlocale. Ved Bordet udbragtes foruden Toasten for Ds. Majestæter, ved Hr. Hospitalsforstander Ostenfeldt, en Mængde patriotiske Skaaler, hvoriblandt efterfølgende af Hr. Raadmand Bøggild. Mine Medborgere! Kun enkelte Dage i vort Liv ere vi forsamlede til en saa sielden Fest som denne, den Dag, hvorpaa vor Konge krones. - At vi ved en saadan Leilighed ere høitidelig stemte maae være og vil stedse blive Tilfældet. Vel ere vi nuværende Danske ialmindelighed koldsindige, meget en følge af den Ovale, hvori vor Almeenaand i saa lang Tid har ligget; men hvor nationale Anliggender omhandles, kommer Blodet strax i Omløb; thi vore Hjerter sidde paa rette Sted, uden at vi derved tabe: vor Besindighed. - Til vor Arve=Konge Christian den 8de, som idag krones, knyttede vi Alle store Forhaabninger. - Han levede med Os 1807, da vi ved Overrumpling og Vold mistede vor Flaade; han levede med Os i Krigsaarene, da utallige hæderlige Embedsmænd, Enker og Pensionister, ufortjent, ikke havde det daglige Brod, fordi de fik Mark og Skillinger istedet for Rigsdalere; han levede med Os, da den indgribende Forordning af 5te Januar 1813 udkom, der ødelagde Tusinders Velstand og satte Mange i bundløs Armod, ligesom den hævede enkelte Jndviede, paa Brødres Liig; han levede med Os, da Sedlernes pludselige Forbedring ødelagde mangfoldige dristige Borgere og Landmænd, hvilke kom til at betale den fleerdobbelte Værdi af hvad de havde laant; han saae Norge bortklippet, han seer Danmark synkefærdig, under en uhyre Statsgjæld, kort han har kjendt og kjender de Danskes Trængsler, Lidelser, Opoffrelser og Taalmod. Ham var det som gav vort Broderland Norge den frie, naturlige og lykkelige Forfatning, hvorved Normændene ere blevne hævede til virkelige Borgere, og hvorved dette, tildeels golde Land har dækket dets Statsgjæld. Ham var det, som i Svarene paa Hyldings adresserne erklærede sig som Trykkefrihedens og Sandhedens varmeste Ven og henviste sit hengivne Folk til Stænderne. - Lader Os da uformindsket beholde vore store Jorhaabninger til Kong Christian den 8de, da hans gode og redelige Villie og mange Erfaringer vil vide at lønne med virksom Daad. - Gid Stænderne, hvilke iaar samles, maa raade og Kongen tiltræde og forordne Reformer, hvorved Garantier kunne tilveiebringes for Danmark Opkomst og Selvstændighed. En Skaal for de ventende Garantier, for Danmark Opkomst og Selvstændighed." Denne Skaal modtoges med stormende Bifald, ledsaget af et 12 Gange gientaget Hurra. Selskabet viste her en Stemning og Livlighed, der maatte opmuntre Enhver, og de gladeste Forhaabninger udtaltes af Hjerternes Fylde og alle Skaaler smeltede sammen i Ønsker for Fædrelandet og Kongehuset. - J Enighedslund og i Frederikskilde forsamlede det Spadserende sig om Aftenen og en glad Stemning herskede overalt. Der musiceredes i Enighedslund til Kl. 12.